得吴胙虞书
宿昔与君别，乃在江之阳。玄阴蔽光景，草木日萎黄。床下蟋蟀鸣，野外鸿雁翔。居肆休百工，我独违故乡。跋涉千里涂，空念川无梁。有鸟东南飞，毛羽何辉光。口衔尺素书，戢翼向我旁。感君怀好音，令我心难忘。开椷再三叹，意快神自扬。离居无几时，所惜道悠长。此身非双凫，安能日颉颃。
主题：思乡
情感：想家